Document ID: 31986R4063

*****
ΚΑΝΟΝΙΣΜΟΣ (ΕΟΚ) αριθ. 4063/86 ΤΟΥ ΣΥΜΒΟΥΛΙΟΥ
της 22ας Δεκεμβρίου 1986
που καθορίζει, για το έτος 1987, τις ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων του τομέα του χοιρείου κρέατος προέλευσης της Κοινότητας, με τη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας:
ότι ο κανονισμό (ΕΟΚ) αριθ. 495/86 (1) καθόρισε, για το έτος 1986, τις αρχικές ποσοστώσεις που εφαρμόζονται στην Πορτογαλία για ορισμένα προϊόντα του τομέα του χοιρείου κρέατος προέλευσης της Κοινότητας, με τη σύνθεσή της στις 31 Δεκεμβρίου 1985·
ότι το άρθρο 269 παράγραφος 2 στοιχείο γ) της πράξης προσχώρησης καθορίζει σε 10 % τον ελάχιστο ετήσιο ρυθμό προοδευτικής αύξησης των ποσοστώσεων που εκφράζονται σε ποσότητα · ότι πρέπει να καθοριστούν οι ποσοστώσεις για το 1987,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις που η Πορτογαλική Δημοκρατία μπορεί, δυνάμει του άρθρου 269 της πράξης προσχώρησης, να εφαρμόσει, κατά το 1987, στις εισαγωγές προϊόντων του τομέα του χοιρείου κρέατος προέλευσης της Κοινότητας, με τη σύνθεσή της στις 31 Δεκεμβρίου 1985, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1986.

Labels: 3
17
18